Amfifileg

Un amfifil (del grec αμφις, amphis: tœts e du and φιλíα, philia: amor, voler-ga ben) l'è un compost qimeg qe el g'ha denter sies dei grœp idrofil (amants de l'aiva, polar), sies lipofil (amants dei lipids). A qei composts qé se ge pœl dir amfifileg o amfipateg. Qelle sostanze qé le costituess i tampei de una quantità granda de aree de ricerca sies ind qimega qe ind bioqimega, cond el nom de polimorfism lipideg. Intra i amfifil plussee comun, g'è sostanze 'me i savon, i deterjents e le lipoproteine.

Fonzion biolojega
I fosfolipids, una class de molecole amfifilege, i è i components prencepai de le membrane biolojege. La natura amfifilega de qelle molecole qé la definess la modalità ind la quala i fa sœ le membrane. I fosfolipids i se met insema ind strats dope, cond el posizionar i so grœp polar invers el medium aquos intoren, e le so cadene lipofile invers l'interen del strat dope, cond la definizion de una region miga-polara intra le do region polare.
Istess qe i fosfolipids i è i costituents prencepai de le membrane biolojege, g'è anca di olter constituents 'me prexempe el colesterol e i glicolipids, qe i è denter insema dei fosfolipids a formar qelle struture qé, e i aida a dar-ga le so proprietà fisege e biolojege.

Categoria:Chimica